פרסי ג'קסון

| --- | --- |
 סוג:  דמות ראשית
 שם ספר:  פרסי ג'קסון והאולימפיים, גיבורי האולימפוס, גורלו של אפולו (משנה), מגנס צ'ייס והאלים של אוסגרד (משנה), חצויים וקוסמים
 שם סרט:  פרסי ג'קסון וגנב הברק (סרט), פרסי ג'קסון וים המפלצות (סרט)
 תוכנית טלוויזיה:  פרסי ג'קסון והאולימפיים (סדרת טלוויזיה)
 הופעה ראשונה:  פרסי ג'קסון וגנב הברק
 הופעה אחרונה:  פרסי ג'קסון וזעם האלה המשולשת
 יוצרים:  ריק ריירדן
 גילום הדמות:  לוגאן לרמן (סרט) כריס מקראל (מחזמר) ווקר סקובל (סדרת טלוויזיה)
 מידע
 שם אמיתי:  פרסאוס "פרסי" ג'קסון
 כינויים:  מוח אצה (אנבת' צ'ייס, תאליה גרייס, אלכס פיירו), גיבור האולימפוס, מציל האולימפוס, בן פוסידון, בן נפטון
 סטטוס:  חי
 גיל:  12 (גנב הברק), 18 (המגדל של נירון)
 תאריך לידה:  18 באוגוסט
 גזע:  אל למחצה
 מין:  זכר
 מקצוע:  סייף, תלמיד
 שיוך:  מחנה החצויים
 מומחיות:  לחימה בחרב וחתירה בקנו
 כוחות:  שליטה במים, נשימה מתחת למים (ולגרום גם לאחרים לנשום מתחת המים). טלפתיה עם יצורים החיים במים (וגם אלה שמזכירים יצורים מתחת למים) ועם סוסים ויצורים דמויי סוסים (כגון זברות, פגסוס וחדי קרן וכו׳). יכולת ליצור הוריקנים ומערבולות, לשלוט בגאות ושפל, שליטה בקרחונים, חסינות מסוימת לאש ולבה. ידיעת מיקומו בשטח הים, שליטה בספינות, (ובמקרים קיצוניים יצירת גלי צונאמי ושליטה בכל סוגי הנוזלים), יצירת רעידות אדמה (שליטה מועטת), יצירת התפרצויות של הרי געש, הליכה על מים.
 כלי נשק:  החרב "אנקלוסמוס".
 חבר בקבוצה:  מחנה החצויים, שהה זמן מסוים במחנה יופיטר, כשהרה החליפה בינו לבין ג'ייסון גרייס, בן יופיטר.
 סגנון לחימה:  יווני (מהספר הראשון- גנב הברק).
 דת:  פגאנית (המיתולוגיה היוונית)
 אזרחות:  אמריקאית
 מקום מגורים:  מנהטן, מחנה החצויים.
 דמויות קשורות
 משפחה:  פוסידון (אב) סאלי ג'קסון (אם) גייב אגליאנו (אבא חורג) פול בלופיס (אבא חורג) טייסון (אח למחצה) אסטל בלופיס (אחות למחצה) זאוס (דוד) האדס (דוד)
 חברים:  אנבת' צ'ייס (בת זוג), גרובר אנדרווד, לוק קסטלאן (לשעבר), טייסון, תאליה גרייס, ניקו די אנג'לו, כירון, רייצ'ל אליזבת' דר, קלאריס לה-רו, צ'רלאס בקנדורף, סילנה בוריגרד, קונור וטראוויס שוד, לי פלטשר, מייקל יו, וויל סולאס, קסטור ופולוקס, ג'ייסון גרייס, פייפר מקלין, ליאו ואלדז, פרנק ז'אנג, הייזל לבסק, ריינה אווילה רמירס-אריאנו, המאמן הדג', יאפטוס (בוב), מרגרט "מג" מקפרי.
 אויבים:  קרונוס לוק קסטלאן ארס  מפלצות מיתולגיות הענקים גאיה  הרה  אוקטביאנוס סתנה (קרוס אובר עם משפחת קיין והאלים המצריים)
 
פרסאוס "פרסי" ג'קסון (באנגלית: Perseus "Percy" Jackson) הוא הדמות הראשית בסדרת "פרסי ג'קסון והאולימפיים" של ריק ריירדן, המבוססת על המיתולוגיה היוונית. בנוסף, פרסי מופיע גם בסדרות המשך: "גיבורי האולימפוס", "מגנס צ'ייס והאלים של אוסגרד", גורלו של אפולו וכן בקרוס אובר בין הסדרה "גיבורי האולימפוס" ו"משפחת קיין והאלים המצריים" בשלושה סיפורים.
פרסי הוא אל למחצה. אימו היא סאלי ג'קסון ואביו הוא פוסידון, אל הים היווני, ולכן יש לו כוחות שליטה במי מלח והמים מרפאים אותו ומחזקים אותו ואת החושים שלו. בת זוגו היא אנבת' צ'ייס.
אביו, פוסידון, הוא אחד משלושת הגדולים (זאוס, פוסידון והאדס), שלפי עלילת הסדרה יש עליהם נבואה שהבן הבא שלהם עלול להרוס או להציל את האולימפוס, ולכן נשבעו לא להוליד ילדים. אולם פוסידון וזאוס הפרו את הבטחתם ופרסי וחברתו תאליה (בת זאוס) נולדו כתוצאה מכך.
אויבו של פרסי בסדרה "פרסי ג'קסון והאולימפיים" הוא סבו המיתולוגי קרונוס, מלך הטיטאנים, המנסה להביס את האלים ולהחזיר את הטיטאנים לשלטון. בסדרה "גיבורי האולימפוס", שבה פרסי מופיע רק מהספר השני והלאה, הוא מאבד את הזיכרון ומגלה את עצמו במחנה חצויים רומי - מחנה יופיטר שנקרא על שם מלך האלים הרומי. כעבור זמן מה הזיכרון שלו מתחיל לחזור אליו והוא מגלה שהוא אחד משבעה חצויים מנבואה חדשה שאמורים להביס את הענקים, אחיהם למחצה של הטיטאנים. הוא מתאחד עם חבריו ועליהם לא רק להביס את הענקים, אלא גם לסיים את הסכסוך העתיק בין היוונים והרומאים.